संध्या -मन्त्रोंके ऋषि, छन्द और देवताका 
विचार 


वैदिक मन्त्रोंके ऋषि, छन्द और देवताका ज्ञान 
बहुत ही आवश्यक है। किसी भी मन्त्रका 
कर्ममें विनियोग करनेसे पहले उसके ऋषि 
आदिका स्मरण कर लेनेके लिये महर्षियोंने 
बहुत जोर दिया है। योगी याज्ञवल्क्यजीका 
कथन है कि द्विजको, विशेषतः ब्राह्मणको 
चाहिये कि वह प्रयत्न करके मन्त्रके ऋषि, 
छन्द और देवताका ज्ञान प्राप्त करे- 


आर्ष छन्दश्च दैवत्वं विनियोगस्तथैव च । 
वेदितव्यं प्रयत्नेन ब्राह्मणेन विशेषतः ॥ 


(याज्ञवल्क्य) जो इनका ज्ञान प्राप्त किये बिना 
ही मन्त्रसे यजन-याजन, अध्ययन-अध्यापन और 
जप- होमादिका अनुष्ठान करता है, उसके उस 
कर्मका अल्प फल मिलता है- 

अविदित्वा तु यः कुर्याद्‌ यजनाध्यापनं जपम्‌। 
होममन्तर्जलादीनि तस्य चाल्पफलं भवेत्‌ ॥ 


जिस महर्षिने जिस मन्त्रका सबसे पहले 
साक्षात्कार किया तथा जिसने उस मन्त्रद्वारा 

सर्वप्रथम सिद्धि प्राप्त की, वही उस मन्त्रका 
द्रष्टा ऋषि माना गया- 

येन यदृषिणा दृष्टं सिद्धिः प्राप्ता च येन वै । 
मन्त्रेण तस्य तत्प्रोक्तमृषेर्भावस्तदार्षकम्‌ ॥ 


जिसके द्वारा हम लौकिक और पारमार्थिक - 
दोनों प्रकारका लाभ उठाते हैं, उस मन्त्रके 
ट्रष्टाको न जानना अथवा उस द्रष्टाको स्मरण 
आदिके द्वारा अपनी श्रद्धांजलि समर्पण न 
करना कितनी बड़ी कृतघ्नता है? 


अतः सभीको उसका ज्ञान प्राप्त करना 
आवश्यक है। ऋषिकी ही भाँति छन्दके 
ज्ञानका भी बड़ा ही महत्त्व है। जिस प्रकार 
शरीरको वस्त्र ढकता है वैसे ही मन्त्रको छन्द 
ढके हुए हैं; मन्त्रोंका आच्छादन करनेके कारण 
ही उन्हें छन्द कहते हैं। कहते हैं, पूर्वकालमें 
देवताओंने मृत्युसे भयभीत होकर छन्दोंके द्वारा 
ही अपने स्वरूपको छिपा दिया था, जिससे 
मृत्युकी दृष्टि उनपर न पड़ी, इसीलिये वेदमन्त्र 
सनातन और अविनाशी है। जिस-जिस मन्त्रके 
द्वारा जिस किसी देवताका प्रतिपादन हुआ है, 
वही उस मन्त्रका देवता है। 

यस्य यस्य तु मन्त्रस्य उद्दिष्टा देवता तु या । 
तदाकारं भवेत्तस्य देवत्वं देवतोच्यते ॥ 


आजकल संध्याकी विभिन्न पुस्तकों में मन्त्रींके 
ऋषि, छन्द और देवताके सम्बन्धमें अनेक पाठ 
भेद मिलते हैं। किसी पुस्तकमें एक ही मन्त्रके 
जो ऋषि आदि हैं, दूसरी पुस्तकमें दूसरे रूपमें 
देखे जाते हैं। इसके कारण तथ्यके 
आ ओंके हृदयमें बड़ा ही संदेह खड़ा हो 
गया है। लोगोंका विश्वास उठता जा रहा है 
और ऋषि आदिका उल्लेख अनावश्यक जान 
पड़ने लगा है। बात ठीक भी है, जब एक ही 
मन्त्रके विषयमे अनेक ऋषियोंका उल्लेख 
मिलता है तो बिना किसी प्रबल प्रमाणके उनमें 
से किसको ठीक माना जाय ? यदि ठीक 
निर्णय न हो तो किसी भी विचारशीलका 
उसपर विश्वास होना और उसको जाननेके 
लिये प्रयत्न करना कैसे सम्भव हो सकता है ? 
यह विषय इतना दुर्बोध नहीं है, जिसके 
तथ्यका निर्णय करनेमें विशेष कठिनाई हो । 
केवल लोगोंकी उपेक्षासे ही इस विषयमे 
अबतक अन्धकार फैलता आया है। इसीका 
निवारण करनेके लिये यहाँ प्रत्येक मन्त्रके ऋषि 
आदिका अनुसंधानपूर्वक विचार किया जा रहा 

है। 


इस विषयका निर्णय करनेके लिये सबसे 
प्राचीन ग्रन्थ वैदिक सर्वानुक्रमसूत्र हैं। उनमें 
प्रायः वेदके सभी मन्त्रींके ऋषि, छन्द और 
देवताओंका उल्लेख है। छन्दोंका निर्णय पिंगल 
सूत्रसे भी होता है। इसी प्रकार जिस मन्त्रके 
ऋषि और देवताका अनुक्रमसूत्रींमें उल्लेख नहीं 
है, उसके तथा वेदकी जिस शाखाके 
अनुक्रमसूत्र नहीं उपलब्ध होते, उस शाखावाले 
मन्त्रोंके ऋषि आदिका निर्णय करनेके लिये 
अन्य युक्तियों भी दी गयी हैं, जिनका 
स्पष्टीकरण उन मन्त्रोंके ऋषि आदिका निश्चय 
करते समय हो जायगा । 


संध्यामें पहले “ऋतं च०' यह मन्त्र आया है, 
यह ऋग्वेदका मन्त्र है। ऋक्सर्वानुक्रमसूत्रमें 
इसके ऋषि आदिका इस प्रकार उल्लेख है- 


ऋतं च माधुच्छन्दसोऽघमर्षणो भाववृत्तमानु्टभं 
ठु! 

अर्थात्‌ 'ऋतं च०' मन्त्रके माधुच्छन्दस अघमर्षण 
ऋषि, भाववृत्त देवता और अनुष्टुप्‌ छन्द हैं। 
कुछ प्रतियोंमें ऋषिके स्थानपर केवल 

'अघमर्षण' का उल्लेख मिलता है, किंतु वह 
अधूरा नाम है, क्‍योंकि सूत्रमें 'माधुच्छन्दस 
अघमर्षण' ऐसा पूरा नाम देखा जाता है। इस 
मन्त्रमें तीन अनुष्टप्‌ छन्द हैं। 'अनुष्टब्गायत्रैः' 
इस पिंगलसूत्रके अनुसार आठ आठ अक्षरोंके 
चार पादोंका अनुष्टप छन्द होता है। वैदिक 
छन्दोंमें अक्षर गणनाको ही प्रधानता दी गयी है, 
लीकिक छन्दोंकी भाँति इनमें मात्रा तथा गुरु- 
लघुकी व्यवस्थाका पूर्णतया पालन नहीं देखा 
जाता । इस मन्त्रके पहले छन्दके दूसरे और 
तीसरे चरणोंमें अर्थात्‌ 'तपसोऽध्यजायत', 'ततो 
रात्र्यजायत- इन पादों में यद्यपि सात-सात ही 
अक्षर हैं तो भी वैदिक छन्दोंके लिये स्वीकृत 
सरणिके अनुसार व्यूह (विशिष्ट ऊहा) के द्वारा 
इस संख्याकी पूर्ति कर ली जाती है। जैसे 
गायत्री-मन्त्रमें गायत्री छन्दके निर्वाहार्थं व्यूहके 
द्वारा 'वरेण्यम्‌' के स्थानमें 'वरेणियम्‌' पढ़कर 
एक अक्षरकी कमी पूरी कर ली जाती है, उसी 
प्रकार यहाँ भी 'ततो रात्रियजायत, 
'तपसोऽधिजायत' इस रूपमें व्यूहके द्वारा 
संख्याकी पूर्ति हो जाती है। अथवा 
'ऊनाधिकेनेकेन निचृद्भूरिजौ', 'द्वाभ्यां 
विराट्स्वराजौ' - इन पिंगलसूत्रोंके अनुसार यदि 
किसी छन्दमें एक अक्षरकी कमी हो तो उसकी 

निचृत्‌ संज्ञा होती है, जैसे अनुष्टप्‌ में एक 
अक्षरकी कमी होनेपर वह 'निचृत्‌ अनुष्टप' 
कहा जायगा, अनुष्टुप्‌ के अतिरिक्त कोई दूसरा 
छन्द नहीं माना जायगा। इसी प्रकार एक 
अक्षर अधिक होनेपर उसकी 'भुरिकू' संज्ञा 
होगी, रहेगा वही छन्द, केवल उसकी 'भुरिकू 
यह विशिष्ट संज्ञा हो जायगी । ऐसे ही दो 
अक्षर न्यून होनेपर वह छन्द 'विराद' कहा 
जायगा और दो अक्षर अधिक होनेपर उसकी 
'स्वराट्‌' संज्ञा होगी । उक्त सूत्रोंके अनुसार 
‘a मन्त्रके पहले अनुष्टप्‌ में दो अक्षरोंकी 

होनेसे वह 'विराट्‌' अनुष्टुप्‌ होगा। तात्पर्य 
यह कि उसके छन्द होनेमें कोई बाधा 
नहीं आयी । यदापि मन्त्रके तीसरे छन्दके 
अन्तिम पदमें 'रिक्षमथो स्वः' इस प्रकार पाँच 
ही अक्षर होते हैं तो भी 'स्वः' के स्थानमें 
व्यूहकी रीतिसे 'सुवः' मानकर गिननेसे छः 
अक्षर होते हैं, फिर द्वाभ्यां विराट्स्वराजौ' के 
अनुसार दो अक्षरकी कमी होनेपर इसकी 
विराट्‌ अनुष्टप' संज्ञा हुई, इस प्रकार इस पूरे 
मन्त्रमें 'अनुष्टप्‌ छन्द' अक्षुण्ण ही रहा। 


इस मन्त्रके देवताके विषयमें अनेकों प्रतियों में 
भिन्न-भिन्न पाठान्तर उपलब्ध होते हैं, 

जेसे-'भाववृत्तः', 'भाववृत्तम, 'भावभृतम्‌', 
'आावभृधः', 'भाववृत्तिःः इत्यादि, परंतु उक्त 
ऋक्सर्वानुक्रमसूत्रके अनुसार 'भाववृत्तं दैवतम्‌' 
यही पाठ शुद्ध है। 


कहीं-कहीं 'रात्र्यजायत' के स्थानमें 'रात्रिरजायत' 
इस पाठका उल्लेख मिलता है, परंतु ऋग्वेद 
(अ० ८ अ० ८ व० ४८) में 'रात्र्यजायत' ही 
पाठ है, अतः वही यहाँ लिया गया है। 


इसके बाद प्राणायाम मन्त्र आता है, इसमें भी 
सर्वप्रथम प्रणव (ॐ) है। प्रणवके ब्रह्म (ब्रह्मा) 
ऋषि हैं, दैवी गायत्री छन्द है और परमात्मा 
देवता हैं। 


तैत्तिरीय आरण्यक (१० | ३३ | १) में लिखा 
है- 'ओमित्येकाक्षरं ब्रह्म, अनिनिर्देवता ब्रह्म 
इत्यार्षम्‌, गायत्रं छन्दः परमात्मस्वरूपम्‌ ।' तथा 
याज्ञवल्क्य स्मृतिमें लिखा है ' 

....तस्य ब्रह्मार्षं च स्वयम्भुवः । 

गायत्री च भवेच्छन्दः अग्निर्दैवतमुच्यते ॥' - 

इन श्रौत स्मार्त वचनोंके अनुसार यद्यपि 

प्रणवका छन्द 'गायत्री' और देवता अग्नि सिद्ध 
होता है तथा अन्य अनेकों प्रतियों में ऐसा ही 
पाठ भी है तथापि विचार करनेसे मालूम होता 
है कि यहाँ 'गायत्री' शब्द 'दैवी गायत्री ' का ही 
नामैकदेश है, क्योंकि 'प्रथमं छन्दस्त्रिपदा 
गायत्री! इस पिंगलसूत्रके अनुसार आठ-आठ 
अक्षरके तीन पादोंका गायत्री छन्द होता है । 
इस प्रकार गायत्री छन्दमें चौबीस अक्षर हुए, 
फिर एक अक्षरका प्रणव-मन्त्र गायत्री छन्द 
कैसे हो सकता है? अतः यह 'दैवी गायत्री ' 
छन्द ही है; क्योंकि 'दैव्येकम्‌' इस सूत्रके 
अनुसार एक अक्षरका 'दैवी गायत्री' छन्द ही 


होता है । 


इसी प्रकार 'अग्निर्देवता' के 'अग्नि' शब्दका 
अर्थ यहाँ परमात्मा ही है, अतएव प्रस्तुत 
पुस्तकमें 'परमात्मा देवता' लिखा गया है। 
उपर्युक्त आरण्यक मन्त्रमें भी 'परमात्मस्वरूपम्‌' 
लिखकर इस बातको स्वीकार किया गया है। 
याज्ञवल्क्यजीने 'ॐ कारः परमं ब्रह्मः इस 
कथनके द्वारा इसी अभिप्रायको व्यक्त किया है 
तथा 'तस्य वाचकः प्रणवः इस पातंजलसूत्रसे 
भी इसी बातकी पुष्टि होती है। 

प्रणवके बाद प्राणायाम ममन्त्रमे सात 
महाव्याहृतियो हैं, इन सबके ऋषि प्रजापति ही 
हैं। परंतु छन्द और देवता अलग-अलग सात 
माने गये हैं। कहीं-कहीं विश्वामित्र आदि सात 
ऋषियोंका भी उल्लेख मिलता है, इनमें भी 
विश्वस्य जगतो मित्रं विश्वामित्रः प्रजापतिः ।' 
इस प्राचीन वचनके अनुसार 'विश्वामित्र' शब्दसे 
प्रजापतिका ही ग्रहण होता है; क्योंकि वे ही 
परम प्राचीन आदि ऋषि हैं। अतः केवल 
प्रजापति ही सातों व्याहृतियोंके ऋषि निश्चित 
किये गये हैं। याज्ञवल्क्यजी भी यही कहते 
है-'व्याहृतीनां च सर्वासामार्ष चैव प्रजापतिः । 
' इनके सात छन्द क्रमशः ये हैं- गायत्री, 
उष्णिक्‌, अनुष्टप्‌, बृहती, पंक्ति, त्रिष्टप्‌ और 
जगती। 

सप्तच्छन्दांसि यान्यासां तानि सम्यवप्रवर्तयेत्‌ । 
गायत्र्युष्णिगनुष्टप्‌ च बृहती पङ्क्तिरेव च ॥ 
त्रिष्टपू च जगती चैव छन्दांस्येतानि सप्त वै । 
(याज्ञवल्क्य ) 


यद्यपि व्याहृतियों में इन छन्दोंके लक्षण 
संघटित नहीं होते तो भी याज्ञवल्क्य आदि 
ऋषियोंके वचनानुसार इनके उक्त छन्द माने 

जाते हैं। इन व्याहृतियोंके देवता क्रमश: अग्नि, 
वायु, सूर्य, बृहस्पति, वरुण, इन्द्र और विश्वेदेव 
इनमें से पूर्वोक्त तीन देवता 'भूर्भुवः स्वस्तिस्रो 
महाव्याहृतयोऽग्निवायुसूर्यदैवत्याः क्रमेण' इस 
'यजुः सर्वानुक्रमसूत्र' के अनुसार हैं, शेष चार 
व्याहृतियोंके चार देवता स्मृतिके अनुसार हैं; 
क्योंकि सर्वानुक्रमसूत्रमें तीन ही 
महाव्याहृतियोंके ऋषि आदिका उल्लेख है। 


'तत्सवितुः०' इत्यादि मन्त्रके विश्वामित्र 
(प्रजापति) ऋषि, गायत्री छन्द और सविता 
देवता 'यजुःसर्वानुक्रमसूत्र के ही अनुसार हैं/- 
तत्सवितुर्विश्वामित्रः सावित्री गायत्री । 


(यजुःसर्वानुक्रमसूत्र) 

गायत्री छन्दमें चौबीस अक्षर होते हैं, अतः 
व्यूहके द्वारा यहाँ 'वरेणियम' पढ़कर संख्या - 
पूर्ति की जाती है - यह पहले बता चुके हैं। 


प्राणायामका जो अन्तिम अंश 'आपो ज्योती०' 

इत्यादि मन्त्र है उसे शिरोभाग कहते हैं, उसके 
प्रजापति ऋषि, यजुश्छन्द तथा ब्रह्मा, अग्नि 
और वायु देवता स्मार्तवचनके अनुसार निश्चित 
किये गये हैं- 


आपो ज्योती रस इति मन्त्री ‘> प्रकीर्त्यते । 
तस्य_प्रजापतिश्चार्ष यजुश्छन्दो [ ॥ 
ब्रह्माग्निवायुसूर्याश्च देवताः समुदाहृताः । 
(याज्ञवल्क्य) 


किन्हीं किन्हीं प्रतियोंमें इसका त्रिपदा गायत्री 

छन्द लिखा मिलता है, किंतु वह ठीक नहीं है, 
क्योंकि 'त्रिपदा गायत्री' छन्द गायत्रीसे अतिरिक्त 
नहीं है, त्रिपदा शब्द गायत्रीका ही विशेषण है। 
गायत्री ही आठ-आठ अक्षरके तीन पदोंवाली 
होती है। गायत्रीमें चौबीस अक्षर होते हैं और 
उक्त मन्त्रमें केवल पन्द्रह ही अक्षर हैं, अतः 
गायत्री या त्रिपदा गायत्री छन्द यहाँ नहीं हो 
सकता। इसलिये आर्ष-वचनानुसार इसमें 'यजुः' 
छन्द मानना ही ठीक है । जिसके अक्षरोंकी 
किसी छन्दके अनुकूल नियत गणना न हो 
तथा जिसमें पादावसान (इतने पादोंसे यह 
छन्द पूर्ण होता है- इस तरहका नियम) न हो 
वह 'यजुः' छन्द कहलाता है- 

अनियताक्षरापादावसानं यजुः । 


प्राणायामके पश्चात्‌ सूर्यश्च मा०' इत्यादि 
आचमनके मन्त्र आते हैं। तीनों कालके 
आचमनके तीन मन्त्र हैं। तीनों ही मन्त्रतेत्तिरीय 
आरण्यक एवं कृष्ण यजुर्वेदके हैं। कृष्ण 
यजुर्वेदका कोई सर्वानुक्रमसूत्र नहीं है; अतः 
कृष्ण यजुर्वेदी द्विजलोग उक्त वेदके जो मन्त्र 
शुक्ल यजुर्वेद अथवा ऋग्वेदमें मिलते हैं, उनके 
ऋषि आदिका निश्चय यजुः सर्वानुक्रम और 
ऋक्‌ सर्वानुक्रमके अनुसार करते हैं। जो मन्त्र 
उक्त वेदॉमें नहीं मिलते, उनका आर्षवचनोंके 
अनुसार ही ऋषि आदि मानते हैं। उनकी 
पद्धतिसे अनुसंधान करनेपर उक्त तीनों मन्त्रोंके 
नारायण ऋषि' निश्चित होते हैं; क्योंकि उक्त 
तीनों मन्त्र नारायणोपनिषद्‌ में मिलते हैं और 
नारायणोपनिषद्‌ में आये हुए सभी मन्त्रीके 
नारायण ही ऋषि हैं, अतः इन मन्त्रके भी वे 
ही ऋषि सिद्ध होते हैं। धर्मसिन्धुकारने भी 
नारायणको ही उक्त मन्त्रोंका ऋषि माना है। 


'सूर्यश्च०' और 'अग्निश्च०' - इन दो मन्त्रोमें 
चीरासी-चीरासी अक्षर हैं। चीरासी अक्षरका 

प्रकृति छन्द होता है; अतः उक्त दो मन्त्रोंका 
प्रकृति' ही छन्द है। “आप: पुनन्तु०' इत्यादि 
मन्त्रमें दो अनुष्टप्‌ छन्द हैं। अनुष्टप्‌ छन्दमें 
कुल बत्तीस अक्षर होते हैं। प्रस्तुत मन्त्रके 
पहले अनुष्टप्‌ में यद्यपि तेतीस अक्षर हैं तथापि 
पूर्वोक्त नियमानुसार एक अक्षर अधिक होनेपर 
वह 'भुरिक' अनुष्टप्‌ होगा। इस प्रकार वह 
अनुष्टुप्‌ छन्द ही रहा । उक्त मन्त्रके दूसरे 
छन्दमें ठीक-ठीक बत्तीस अक्षर हैं। किसी 
किसी प्रतिमें 'यदुच्छिष्टमभोज्यं च' ऐसा पाठ 
मिलता है; किन्तु तैत्तिरीय आरण्यकमें 'च' नहीं 
है। अतः प्रस्तुत पुस्तकमें भी वैसा ही पाठ 
रखा गया है। 'सूर्यश्च०' इस मन्त्रमें सूर्य, मन्यु, 
मन्युपति तथा रात्रिसे प्रार्थना की गयी है; अतः 
उक्त मन्त्रके ये चारों ही देवता हैं, केवल "सूर्य 
ही नहीं। इसी प्रकार 'आग्निश्च०' मन्त्रके भी 
अग्नि, मन्यु, मन्युपति तथा अहः देवता हैं, 
केवल अग्नि ही नहीं। “आप: पुनन्तु०' इस 
मन्त्रके केवल 'आपः' (जल) ही देवता नहीं हैं, 
अपितु पृथ्वी, वनस्पति और ब्रह्म भी देवता हैं; 
क्योंकि प्रस्तुत मन्त्रमें इन सभी देवताओंसे 
अभ्यर्थना की गयी है। किसी-किसी प्रतिमें 
सूर्यश्च ०' और 'अग्निश्च' - इन मन्त्रीमें 
'यत्किञ्च' के स्थानमें 'यत्किञ्चित्‌' यह पाठ है 

तथा 'इदमहं माममृतयोनौ की जगह 
इदमहममृतयोनौ' ऐसा पाठ है, परंतु वह 
अशुद्ध है; क्योंकि तेत्तिरीय आरण्यकमें 
'यत्किञ्च' इत्यादि ही पाठ मिलता है। 


आचमन-मन्त्रोंके पश्चात्‌ 'आपो हि ष्ठा०' इत्यादि 
मार्जन-मन्त्र आता है। इस एक ही मन्त्रके 
अन्तर्गत तीन तऋचाएँ हैं और प्रत्येक ऋचा तीन 
-तीन चरणोंकी है, प्रत्येक चरणमें आठ-आठ 
अक्षर हैं, अतः लक्षणके अनुसार तीन गायत्री 
छन्दॉमें यह मन्त्र न्त्र पूरण हुआ है। सर्वानुक्रमसूत्रसे 
इस मन्त्रका छन्द ही सिद्ध होता है। 
इसके सिन्धुद्वीप ऋषि और 'आपः देवता' 
यजुःसर्वानुक्रमसूत्रके ही अनुसार माने गये हैं- 


आपो ह्यापं सिन्धुद्वीपस्तृचं गायत्रम्‌ । 
(यजुः सर्वानुक्रमसूत्र) 


इसके बाद 'द्रुपदादिव० ' मन्त्र आता है। 
इसका सर्वानुक्रमसूत्र इस प्रकार है 
- 'द्रुपदादिवानुष्टबापी' इस सूत्रके अनुसार इसका 
अनुष्ठुप्‌ छन्द और आपः देवता हैं; किंतु ऋषि 
कौन है ? इसका सूत्रमें उल्लेख नहीं है। 

प्राचीन प्रतियों में सर्वत्र 'कोकिलराजपुत्र' 
ऋषिका उल्लेख मिलता है, किन्तु इसमें 
मूलभूत कोई 


श्रौत वचन नहीं है। यह मन्त्र यजुर्वेदके 
सौत्रामणी अध्यायका है, उस अध्यायके प्रायः 
सभी मन्त्रोके अश्वि, सरस्वती और इन्द्र ऋषि 
हैं, अतः प्रकरणप्राप्त उक्त ऋषि ही इस मन्त्रके 
निश्चित किये गये हैं। इस मन्त्रके प्रथम चरणमें 
यद्यपि नी अक्षर हैं तथापि पूर्वोक्त 
'ऊनाधिकेनैकेव निचृद्‌ भुरिजी' इस नियमके 
अनुसार यह (भुरिक्‌) अनुष्टप्‌ छन्द ही है। 
अधिकांश प्रतियोंमें इसके विनियोगमें 
'सीत्रामण्यवभृथे' ऐसा पाठ देखा जाता है, परंतु 
संध्या-कर्ममें ऐसा उल्लेख ठीक नहीं जान 
पड़ता है, क्योंकि यहाँ सौत्रामणी यज्ञका स्नान 
नहीं है । इस मन्त्रसे अभिमन्त्रित जलको 
सिरपर धारण करनेकी परम्परा देखी जाती है। 
अतः 'शिरःसेके विनियोगः - यही लिखना 
उचित है । इसलिये इस प्रतिमें ऐसा ही पाठ 
रखा गया है। 


इसके पश्चात्‌ पुनः 'ऋतं च०' इत्यादि मन्त्र 

आता है। इसमें सब बातें पूर्ववत्‌ हैं, केवल 
विनियोगमें थोड़ा सा अन्तर है। पहली बार 
उपस्पर्शन (आचमन) में विनियोग है और 
दूसरी बार अघमर्षणमें । 


तत्पश्चात्‌ 'अन्तश्चरसि ० ' इत्यादि मन्त्र है । 
यह कात्यायन परिशिष्ट सूत्रका मन्त्र है, इसके 
ऋषि आदिके विषयमें कोई वचन उपलब्ध नहीं 
होता। प्रायः सभी प्रतियोंमें इसके तिरश्चीन 
ऋषि, अनुष्टप्‌ छन्द और आपः देवता उपलब्ध 
होते हैं । अनुष्टुप्‌ छन्द लक्षणके अनुसार यहाँ 
ठीक ही है । मन्त्रके अर्थपर विचार करनेसे 
इसके देवता 'आपः' है- यह भी स्पष्ट हो 
जाता है । रह गयी ऋषिकी बात, सो इसका 
कोई दूसरा ऋषि है - इस बातका प्रमाण नहीं 
मिलता, अतः प्राचीन मान्यताके अनुसार 
तिरश्चीन ऋषि ही निश्चित किये गये हैं। 


इसके अनन्तर सूर्यार्घ्यदानमें गायत्री मन्त्रका 
विनियोगसहित उल्लेख हुआ है, इसके ऋषि 
आ विचार प्राणायाम मन्त्रमें ही हो गया 
| 


इसके बाद सूर्योपस्थानके चार मन्त्र आते हैं। 

पहले मन्त्र ('उद्घयं तमसस्परि०' इत्यादि) के 
'उद्गयं सीर्यनुष्टप्‌ प्रस्कण्वस्य' (यजुःस० सूत्र) इस 
सूत्रके अनुसार प्रस्कण्व ऋषि, अनुष्टुप्‌ छन्द 
और सूर्य देवता हैं । यद्यपि इसके “स्वः 
पश्यन्त उत्तरम्‌' इस द्वितीय चरणमें सात ही 
अक्षर हैं तथापि व्यूहकी रीतिसे स्व: के 
स्थानमें 'सुवः' पढ़नेसे आठ अक्षर हो जानेपर 
अनुष्टुप्‌ का पूरा निर्वाह हो जाता है। कहीं- 
कहीं इस मन्त्रके 'हिरण्यस्तूप' ऋषि लिखे गये 
हैं, किन्तु उसमें भूल ही कारण हो सकती है। 


दूसरे मन्त्र ( उदुत्यं जात० ) के भी उदुत्यं 
प्रस्कण्वः सौरी गायत्री' (यजुःस० सू०) इस 
सूत्रके अनुसार 'प्रस्कण्व' ही ऋषि हैं। छन्द 
गायत्री और देवता सूर्य हैं। यद्यपि इसके तीसरे 
पादमें सात ही अक्षर हैं; अतः गायत्री छन्दके 


नियमसे विरुद्ध पड़ता है तो भी पूर्वोक्त 
नियमानुसार एक अक्षर कम होनेसे यह "निचृद्‌ 
गायत्री' छन्द ही रहा । 


तीसरा मन्त्र 'चित्रं देवानाम्‌०' इत्यादि है । 

इसके ऋषिके स्थानमें कहीं-कहीं 'कौत्स' का 
उल्लेख मिलता है; परंतु 'कुत्स आंगिरस ऋषि 
लिखना ही ठीक है क्योंकि 
यजुःसर्वानुक्रमसूत्रमें ऐसा ही उल्लेख है 

चित्रं कुत्स आङ्गिरसस्त्रिष्टभम्‌। 


इसका छन्द 'त्रिष्टप' और देवता 'सूर्य' हैं, 
यद्यपि सूत्रमें देवताका उल्लेख नहीं है तो भी 
प्रकरणप्राप्त सूर्य ही देवता माने गये हैं तथा 
मन्त्रार्थपर विचार करनेसे भी यही निश्चित होता 
है । ग्यारह अक्षरोंके चार पादोंका एक त्रिष्टुप्‌ 
छन्द होता है, इसका इस छन्दमें पूर्णतया 
निर्वाह हुआ है। उपस्थानका चौथा मन्त्र है 
'तच्चक्षुः ० ' इत्यादि। इसका सर्वानुक्रमसूत्र इस 
प्रकार है - 

'तच्चक्षुः पुर उष्णिक्‌ सौरी । । ऋचं वाचं 
पञ्चाध्यायी दध्यङ्ङाथर्वणो ददर्श।' 


(यजुः सर्वानुक्रमसूत्र) इसके अनुसार इस 
मन्त्रके दध्यङ्ङाथर्वण ऋषि, पुर उष्णिक्‌ छन्द 
और सूर्य देवता हुए। देवता और ऋषिमें तो 
कोई विवाद ही नहीं है; किंतु इस मन्त्रका पुर 
उष्णिक्‌ छन्द ठीक नहीं जान पड़ता; क्योंकि 
इस छन्दका लक्षण यहाँ संघटित नहीं होता, 

इसलिये सूत्रकी व्याख्यामें भाष्यकार 
श्रीअनन्तदेवजीने इस पाठको जीर्ण बताकर 
दूसरा शुद्ध पाठ लिखा है। प्रमाणके लिये हम 
इस सूत्रकी व्याख्याका वह आवश्यक अंश 
उद्धृत कर देते हैं - 
'तच्चक्षुः पुर उष्णिक्‌ सौरी' इति तु जीर्णः पाठः 
सत नोपपद्यते । अस्यां हि सप्तषष्टिरक्षराणि 
। पुर उष्णिक्‌ चाष्टाविंशत्यक्षरा 
'आद्यश्चेत्‌ पुर उष्णिक्‌ इतिः [ सूत्रेण] 
अतस्तल्लक्षणाभावान्नेयं पुर उष्णिक्‌ । तेन 
तच्चक्षुब्राह्मी त्रिष्टप्‌ सौरीति [युक्तः] पाठः । 
तच्चक्षुरित्येषा सौरी एकाधिका राह्मी निष | 
व्यूहेनात्यष्टिवा । पुर उष्णिक्‌ तु न 
घटत एव । 


अर्थात्‌ 'तच्चक्षुः पुर उष्णिक्‌ सौरी' यह जीर्ण 
पाठ है, यह युक्त नहीं जान पड़ता; क्योंकि 
इस मन्त्रमें सरसठ अक्षर होते हैं और 
'आहद्यश्चेत्‌ पुर उष्णिक्‌' इस सूत्रके नियमानुसार 
पुर उष्णिक्‌' छन्द अट्ठाईस अक्षरोंका होता है। 
अतः लक्षण- समन्वय न होनेके कारण यह 
मन्त्र 'पुर उष्णिक्‌' छन्द नहीं है। इस कारण 
यहाँ 'तच्चक्षुर्ब्राह्मी त्रिष्टपए सीरी' ऐसा पाठ 
उचित है। इसका अर्थ यह है - 'तच्चक्षुः ० ' 

यह मन्त्र सौरसूर्यदेवतासम्बन्धी है और इसमें 
एकाधिका ब्राह्मी त्रिष्टप्‌ छन्द है। अथवा व्यूहके 
द्वारा यह 'अत्यषि' छन्द भी हो सकता है 
परंतु 'पुर उष्णिक्‌ तो किसी प्रकार भी 
संघटित नहीं होता। 


इसके पश्चात्‌ 'तेजोऽसि ० ' इत्यादि मन्त्र है । 
इसमें दो मन्त्र हैं। 'तेजोऽसि..... मसि।' यहाँतक 
एक मन्त्र है और 'धाम नामासि' से लेकर 
दूसरा मन्त्र है। इसके ऋषि आदिके विषयमे 
सर्वानुक्रमसूत्रमें इस प्रकार लिखा है- 


'तेजोऽसि धामाज्यं परमेष्ठिप्राजापत्यो 
दर्शपूर्णमासमन्त्राणामृषिर्देवा वा प्राजापत्याः ।' 
अर्थात्‌ 'तेजोऽसि०' इस मन्त्रके परमेष्ठी 
प्राजापत्य ऋषि हैं । 

ये ही दर्शपूर्णमास-मन्त्रोंके ऋषि है। देवता 
आज्य अथवा प्राजापत्य हैं। इसके अनुसार इन 
मन्त्रोके ऋषि तो परमेष्ठी प्राजापत्य हैं ही 
छन्दका उल्लेख नहीं है, देवता आज्य या 
प्राजापत्य हैं, परंतु इस मन्त्रके द्वारा 
सूर्यदेवताकी ही प्रार्थना होती है, अतः सूर्य ही 
इसका देवता होना चाहिये। 

सूत्रकारने भी विकल्पसे प्राजापत्य देवता माना 
है। प्राजापत्य शब्दसे प्रजापतिके अपत्यरूपसे 
यहाँ सूर्यका ही ग्रहण जान पड़ता है। निरुक्तमें 
लिखा है 


'यत्काम ऋषिर्यस्यां देवतायामार्थपत्यमिच्छन्‌ 
स्तुतिं प्रयुङ्क्ते तद्दैवतः स मन्त्रो भवति । ' 


अर्थात्‌ मन्त्रका ऋषि जिस कामनासे अपने 
मनोरथकी पूर्तिकी इच्छा रखते हुए जिस 
देवताके प्रति स्तुतिका प्रयोग करता है, वही 
उस मन्त्रका देवता होता है । इस दृष्टिसे भी 
सूर्य ही देवता निश्चित होते हैं। 


इन दोनों मन्त्रोंके छन्दके सम्बन्धमें उक्त 
सर्वानुक्रमसूत्रकी व्याख्यामें इस प्रकार लिखा 


'तेजोऽसि त्रिष्टब्‌ आसुरी पड्क्तिर्वां धाम नाम 
एक विंशत्यक्षरा ऋगुष्णिक्‌ ।' 


इसके अनुसार यहाँ 'यजुस्त्रिष्टप' और 
'ऋगुष्णिक्‌' - ये दो छन्द निश्चित होते हैं। 

ग्यारह अक्षरोंका 'यजुस्त्रिष्टप छन्द होता है और 
इक्कीस 'अक्षरोंका 'ऋगुष्णिक्‌। इन दोनोंका 
यहाँ निर्वाह हुआ है । ' 


गायत्र्यस्येकपदी०' इस मन्त्रके विवस्वान्‌ ऋषि 
हैं। स्वराण्महापंक्ति छन्द है और परमात्मा 
देवता हैं । यद्यपि पद्धतिकार आदि इस 
मन्त्रका विमल ऋषि मानते हैं तथापि - 'इषे 
त्वादि खं ब्रह्मान्तं विवस्वानपश्यत्‌ ' इस 
यजुःसर्वानुक्रमसूत्रके अनुसार सम्पूर्ण 
यजुःसंहिताके 'विवस्वान्‌ ऋषि' सिद्ध होते हैं। 
अतः यजुःसंहिताके जिन मन्त्रोंके विषयमे 
किसी अन्य विशेष ऋषिका उल्लेख न मिले 
उनके विवस्वान्‌ ऋषि माननेमें कोई आपत्ति 
नहीं हो सकती । इसके अतिरिक्त 
आदित्यानीमानि ` शुक्लानि यजषि वाजसनेयेन 
याज्ञवल्क्येनाख्यायन्ते' । 


इस शतपथ ब्राह्मणवाक्यके अनुसार ब्राह्मण- 
मन्त्र भी आदित्यसे ही प्राप्त हुए हैं; अतः 
उपर्युक्त मन्त्रके ऋषि विवस्वान्‌ ही निश्चित 
जान पड़ते हैं। सम्भव है, विवस्वान्‌ के स्थानमें 
ही विमल पाठ हो गया हो । किसी-किसी 

प्रतिमें इस मन्त्रका 'पंक्ति' छन्द लिखा है, पर 
पंक्ति छन्द चालीस अक्षरोंका होता है और 
इसमें कुल पचास अक्षर हैं, अतः पंक्ति छन्द 
नहीं है; इसके अड़तालीस अक्षरोंसे महापंक्ति 
छन्द होता है, रह जाते हैं दो अक्षर - सो 
उनके रहनेपर “'द्वाभ्यां विराट्स्वराजौ' के 
नियमानुसार यह 'स्वराण्महापंक्ति' छन्द हुआ। 
गायत्री परमात्माका ही नाम है तथा गायनत्री- 
मन्त्रसे परमात्माका ही स्तवन होता है; अतः 
इसका देवता परमात्मा ही है । 


विश्वतश्चक्षुः सर्वानुक्रमसूत्रके अनुसार इसके 
भौवन ऋषि', त्रिष्टप' छन्द और विश्वकर्मा 
देवता हैं । ग्यारह अक्षरोंके चार पादोंका त्रिष्टुप्‌ 
छन्द होता है, उसका इसमें पूर्णतया निर्वाह 
हुआ है । 


विश्वतश्नक्षुवैश्वकर्मणी त्रिष्टभो विश्वकर्मा भावनः। 
(यजुः सर्वानुक्रमसूत्र) 


देवा गातुविदो इस मन्त्रसे भी 
सर्वानुक्रमसूत्रके ही अनुसार मनसस्पति ऋषि हैं, 
विराट्‌ अनुष्टुप्‌ छन्द है, वात देवता हैं। अनुष्टुप्‌ 
छन्दमें ३२ अक्षर होते हैं। प्रस्तुत मन्त्रमें कुल 

तीस अक्षर हैं, 'अतः द्वाभ्यां विराट्स्वराजौ' के 
नियमानुसार दो अक्षर कम होनेपर यह विराट्‌ 
अनुष्टप्‌ छन्द हुआ। 

